Vanal eestlasel oli ikka tõsi taga, kui ta defineeris Eesti ilma kui   või veelgi parema aasta ringselt kehtiva prognoosi -  . Viimase puhul on see värk, et vali ise sobiv kominatsiooon ja ennäe imet - ongi täpne Eesti ilm. Lisaks olen alati mõelnud, et kes oli see geenius, kes mõtles välja fraasi "pilves selgimistega, kuid olulise sajuta ilm", mis on minu jaoks alati sellise triki tähendusega, et kunagi ei oska välja minnes otsustada, mida selga panna ja, kas vihmavari haarata kaasa või mitte. Viimastel andmetel, ei suuda ma isegi tuvastada oma vihmavarju viimast asukohta, mistõttu ei ole ka nagu probleemi  - kui tuleb vihma, olen märg kui kass  .    Et, miks ma seda kõike kirjutan? Istun mina tööl laua taga ja vaatan kahest aknast välja - sellest, mis on otse ees akvaariumina, ja teine, mis asub minu kõrval vasakul. Otse ees aknast näen tumedaid pilvi, vihma ja päikest; vasakul olevast aknast näen aga sinist taevast ja ainult päikest. Kusjuures akende vahe on ca 25 m - et nagu mismõttes?!? Sellise vaatluse tulemusena peaksin ilmselt ühes jalas kandma  kummikut ja teises kontsaga kinga, millest järeldan, et täiesti mõttetu ilm.